РЕПУБЛИКА СРБИЈА

НАРОДНА СКУПШТИНА

Одбор за европске интеграције

20 Број 06-2/265-15

18. јун 2015. године

Б е о г р а д

З А П И С Н И К

ТРИДЕСЕТОСМЕ СЕДНИЦЕ ОДБОРА ЗА ЕВРОПСКЕ ИНТЕГРАЦИЈЕ

НАРОДНЕ СКУПШТИНЕ РЕПУБЛИКЕ СРБИЈЕ

СРЕДА, 17. ЈУН 2015. ГОДИНЕ

Седница је почела у 10.30 часова.

Седницом је председавао Александар Сенић, председник Одбора. Седници су присуствовали чланови Oдбора: Нинослав Гирић, Весна Марковић, Катарина Шушњар, Ирена Алексић, Александра Томић, Душица Стојковић и заменици чланова Дијана Вукомановић, Драган Половина и Владимир Орлић. Седници нису присуствовали чланови Одбора Драган Шормаз, Биљана Пантић Пиља, Иван Бауер, Наташа Вучковић, Гордана Чомић, Ласло Варга, Мира Петровић и Бојан Костреш.

На предлог председника Одбора једногласно је усвојен следећи

**Д н е в н и р е д**

1. Одређивање делегације Одбора за састанак председавајућих Конференције одбора за европске послове парламената држава чланица ЕУ (КОСАК), који ће бити одржан у Луксембургу, 12. и 13. јула 2015. године.
2. Позив Одбору за европске интеграције Народне скупштине Републике Србије од Одбора за европске интеграције и регионалну сарадњу Народне скупштине Републике Српске, да посети Бањалуку у периоду од 8. до 10. јула 2015. године.

Пре преласка на дневни ред председник Одбора је предложио да Одбор усвоји записнике са 30, 31, 32 и 33. седнице Одбора. Записници су увојени једногласно.

**Тачка 1.**

Председавајући је отворио расправу по првој тачки дневног реда Одређивање делегације Одбора за састанак председавајућих Конференције одбора за европске послове парламената држава чланица ЕУ (КОСАК), који ће бити одржан у Луксембургу, 12. и 13. јула 2015. године и навео да Одбор за спољне послове обично даје сагласност да један члан Одбора учествује на састанку председавајућих КОСАК, али по Пословнику КОСАК, можемо да пошаљемо два члана делегације. Након консултација са члановима Одбора предлажио је да на овај састанак иду Александар Сенић и Весна Марковић.

Пошто се нико није јавио за реч, председавајући је закључио расправу и ставио на гласање предлог да у делегацији Одбора за састанак председавајућих КОСАК у Луксембургу буду Александар Сенић и Весна Марковић. Одбор је једногласно усвојио предлог да у делегацији Одбора за састанак председавајућих КОСАК у Луксембургу буду Александар Сенић и Весна Марковић.

**Тачка 2.**

Председавајући је отворио расправу по другој тачки дневног реда Позив Одбору за европске интеграције Народне скупштине Републике Србије од Одбора за европске интеграције и регионалну сарадњу Народне скупштине Републике Српске, да посети Бањалуку у периоду од 8. до 10. јула 2015. године. Обавестио је чланове Одбора да ће ову посету финансирати Вестминстерска фондација за демократију која је у могућности да финансира пут за 4 члана Одбора. Након консултација са члановима Одбора предложено је да у саставу делегације Одбора за посету Бања Луци буду Александар Сенић, Душица Стојковић, Бранко Ружић и Љубиша Стојмировић.

Пошто се нико није јавио за реч, председавајући је закључио расправу и ставио на гласање предлог да у саставу делегације Одбора за посету Бања Луци буду Александар Сенић, Душица Стојковић, Бранко Ружић и Љубиша Стојмировић. Одбор је једногласно усвојио предлог да у саставу делегације Одбора за посету Бања Луци буду Александар Сенић, Душица Стојковић, Бранко Ружић и Љубиша Стојмировић.

Седница је завршена у 10.40 часова.

На седници Одбора вођен је тонски запис.

СЕКРЕТАР ОДБОРА ПРЕДСЕДНИК ОДБОРА

Александар Ђорђевић Александар Сенић